# TARJOUSPYYNTÖ – MUSEOALUEEN TEEMAPOLUN TARVIKKEIDEN SIIRTO (1-3), ALUERAJAUSKIVIEN SIIRTO JA ASENNUS (4) JA MUUT TYÖT (5-6) RAUTJÄRVEN HIITOLANJOEN KANGASKOSKELLA

Etelä-Karjalan virkistysaluesäätiö toteuttaa Leader-rahoituksella projektia, jolla Kangaskosken alueen teollisuushistoriaa nostetaan kävijöille nähtäväksi. Ennen vesivoimalaitosta 1900-luvun alkupuolella Kangaskoskella toimi yhdistetty puuhiomo, pahvi- ja paperitehdas, joka herätetään henkiin virtuaalisena mobiilisovelluksena. Siihen voi tutustua hankkeessa rakennettavalla uuden museoalueen teemapolulla.

Pyydämme alueen yhdistyksiltä ym. toimijoilta tarjousta seuraavien osaurakoiden toteuttamisesta:

1. **Betoniporsaiden ja liikennemerkkiputkien siirto saareen**

Opastaulujalustojen (80 kg liikennekivi eli betoniporsas), näihin liitettävien liikennemerkkiputkien ja oheistarvikkeiden vienti Kangaskosken voimalaitoksen täytetyltä ylävesialtaalta alas portaita ja rantapolkua kosken alapuoliseen saarekkeeseen kanaalisillan yli ("sillanpääasema" molemmin puolin varataan välivarastointiin). Siirrettäviä jalustoja yhteensä 33 kpl, joista 27 kpl alas saarekkeeseen ja loput voimalaitokseen varastoitavaksi. Alas vietävissä jalustoissa ei ole kantokahvoja, mutta ne voidaan kantaa käsin (2 hlöä/jalusta). Ympäristö ei mahdollista konetyötä, mutta siirtoa varten tilaaja varaa lavakärryt, jotka ovat käytettävissä täytetyn ylävesialtaan portaiden alatasolta saarekkeeseen.

Aikataulu: työn toteutus viikolla 22, valmis viimeistään 5.6.

1. **Puutavaran siirto saareen**

Puutavaran vienti alas portaita ja kanaalisillan yli saarekkeeseen välivarastoitavaksi noin 130 metrin mittaiseksi suunniteltua pitkospuupolkua varten. Välivarastointipaikkoja alustavasti kolme eri puolilla saareketta. Puutavarana 48 mm x 198 mm painekyllästettyä lankkua ja 150 mm x 150 mm painekyllästettyä parrua. Puutavaraa tilataan rahtina 500 metriä, josta loppuosa on myös siirrettävä varastoitavaksi Kangaskosken voimalaitokseen. Ympäristö ei mahdollista konetyötä, mutta siirtoa varten tilaaja varaa lavakärryt, jotka ovat käytettävissä ylävesialtaan portaiden alatasolta saarekkeeseen.

Aikataulu: työn toteutus viikolla 22, valmis viimeistään 5.6.

1. **Sepelin siirto saareen**

Sepelin siirto Kangaskosken ulkoalueelta voimalaitoksen läheisyydestä täytetyn ylävesialtaan kautta alas portaita saarekkeen kanaalisillan yli välivarastoitavaksi. Välivarastointipaikkoja on alustavasti kaksi. Sepelin määrä on enintään 8 kuutiometriä. Toteuttajan tulee ratkaista sepelin siirto Kangaskosken välipurkupaikalta täytetyn ylävesialtaan kautta portaita alas. Ympäristö ei mahdollista konetyötä, mutta siirtoa varten tilaaja varaa lavakärryt, jotka ovat käytettävissä täytetyn ylävesialtaan portaiden alatasolta saarekkeeseen.

Aikataulu: työn toteutus viikolla 22, valmis viimeistään 5.6.

1. **Aitatolppien ja betonijalusten siirto saareen**

Köysitolpilla varustettujen aluerajausjalustojen ja näihin liitettävien köysien ja oheistarvikkeiden (pääty- ja jatkopalat) vienti ylävesialtaalta saarekkeeseen ja sijoittaminen paikalle Kangaskosken tehtaan ulko- ja väliseinälinjojen mukaisesti (narumerkintä paikalla ja tarkemmat ohjeet tilaajan edustajalta). Jalustoja on yhteensä 70 kpl. Jalustan paino noin 42 kg. Paikalle asettamisessa on varauduttava myös alustamaan ja tasoittamaan sepelillä, vaikka linjoilla on osin säilynyttä verrattain tasaista luonnonkiviperustaa. Köysi viedään jalustatolppien renkaan läpi ja liitetään jatkopaloilla, päät tulpataan päätypaloilla. Ympäristö ei mahdollista konetyötä, mutta siirtoa varten tilaaja varaa lavakärryt, jotka ovat käytettävissä täytetyn ylävesialtaan portaiden alatasolta saarekkeeseen.

Aikataulu: työn toteutus viikolla 23, valmis viimeistään 12.6.

1. **Opastaulun jalustakivien ja tukikivien asennus**

Polun aloituspaikalle tulevan yleisopasteen (2 liikennekiveä jalustana) ympäryksen kokoaminen ja tukeminen paikalla olevilla luonnonlohkokivillä ja sen välittömän ympäristön kivien maisemoiva järjestäminen (tilaajan tarkemman ohjeistuksen mukaan). Paikalla on myös joitakin tehtaan aikaisia irtolöytöjä (irtorautoja, rautatorvi, hirsikappale ym.), jotka tulee samalla siirtää paikalta Kangaskosken voimalaitokseen varastoitavaksi. Ympäristö ei mahdollista konetyötä, mutta siirtoa varten tilaaja varaa lavakärryt, jotka ovat käytettävissä saarekkeesta täytetylle ylävesialtaalle johtavien portaiden alatasolle.

Aikataulu: työn toteutus viikolla 23, valmis viimeistään 12.6.

1. **Maisemointityöt Kangaskosken saaressa**

Saarekkeen sekalaiset kunnostus-, siirto- ja maisemointityöt: sahatun (kuusen)juurakon poistaminen, sahattujen kuusipöllien käsittely ja sijoittaminen alueelle tai poisvienti alueelta tilaajan ohjeiden mukaan, vähäiset raivaustyöt (lähinnä oksasaksilla maasta nousseiden vesojen poistaminen), kanaaliopastaulun paikan pohjustaminen läheltä saatavilla kivillä/sepelillä, oksien ja sahattujen kantojen poistaminen alueelta ja alueen yleinen siistiminen. Ympäristö ei mahdollista konetyötä, mutta siirtoa varten tilaaja varaa lavakärryt, jotka ovat käytettävissä saarekkeesta täytetylle ylävesialtaalle johtavien portaiden alatasolle

TYÖTURVALLISUUS

Urakan toteuttaja vastaa itse työturvallisuudesta ja vakuutuksista. Urakan toteuttajan tulee suunnitella vienti itsenäisesti työvoimavaltaisena urakkana (kanto- ym. järjestelyt, työturvallisuus).

TARJOUKSEN ANTAMINEN

Tarjous on annettava tarjouslomakkeella ja on lähetettävä osoitteella [**virkistysaluesaatio@ekvas.fi**](mailto:virkistysaluesaatio@ekvas.fi), viestiin otsikoksi ”Tarjous Kangaskosken museopolku”

Osatarjoukset voidaan hyväksyä eli voitte tarjoutua yhteen tai useampaan tehtävään. Tarjouksessa on mainittava tarjoushinta eriteltynä osaurakoittain numeroilla 1-6.

Tarjoukset on jätettävä viimeistään **26.5.2023** **klo 12.00** mennessä. Tarjousten hyväksynnästä ilmoitetaan samana päivän tarjoukseen merkitylle yhdistyksen yhteyshenkilölle.

LISÄTIEDOT

Kangaskosken voimalan osoite on Kangaskoskentie 184, 56800 Simpele

Hanna Ollikainen, [hanna.ollikainen@ekvas.fi](mailto:hanna.ollikainen@ekvas.fi), 040 823 5105

Mikko Europaeus, [mikko.europaeus@gmail.com](mailto:mikko.europaeus@gmail.com), 050 468 9758

Imatralla 17.5.2023

*Hanna Ollikainen*  
 Etelä-Karjalan virkistysaluesäätiö

**TARJOUKSET LÄHETETTY NÄILLE (TÄTÄ EI LIITETÄ TARJOUSPYYNTÖÖN)**

- Simpeleen Urheilijat/jalkapallojaosto: [timohpaajanen@gmail.com](mailto:timohpaajanen@gmail.com)

- Simpeleen Vesa: Puh. 040 570 9323 / 05-4371273, Ossi Manninen: 050 366 5377

- Kokkolanjoen Erä-Miehet (luonnollisesti tämäkin tuttuineen)

- Simpeleen Hahlo: [mari.backman-hyrkas@itlahituki.com](mailto:mari.backman-hyrkas@itlahituki.com) / [tiina.karha@elisanet.fi](mailto:tiina.karha@elisanet.fi)

- Simpeleen VPK: [marko.valkeapaa@gmail.com](mailto:marko.valkeapaa@gmail.com), [simpeleenvpknaisosasto@vpk.com](mailto:simpeleenvpknaisosasto@vpk.com), [ripsu98@gmail.com](mailto:ripsu98@gmail.com)

- Kangaskosken-Ritakosken kyläyhdistys Ka-Ri: [kariyhdistys@gmail.com](mailto:kariyhdistys@gmail.com)

- In-Ka-kyläyhdistys: [inkakylayhdistys@gmail.com](mailto:inkakylayhdistys@gmail.com)

- Rautjärven Moottorikellkkailijat: [rautjarven.moottorikelkkailijat@gmail.com](mailto:rautjarven.moottorikelkkailijat@gmail.com)

- Rautjärven metsästysseurat: [Seurojen yhteystiedot 2014 (rautjarvenrhy.fi)](http://www.rautjarvenrhy.fi/images/pdf/Seurojen_yhteystiedot_2014.pdf)

- Kärkikuntien moottorikelkkakerho: [aki.makkonen@kkmkk.com](mailto:aki.makkonen@kkmkk.com)

- Parikkalan Urheilijat: [jsiitonen@gmail.com](mailto:jsiitonen@gmail.com), [pau.johtokunta@gmail.com](mailto:pau.johtokunta@gmail.com)

- Suunnistusseura RAPSU ry: [outi.pitkanen@rapsu.fi](mailto:outi.pitkanen@rapsu.fi) , [outi.jantunen@rapsu.fi](mailto:outi.jantunen@rapsu.fi)

- Parikkalan 4H-yhdistys: [parikkala@4h.fi](mailto:parikkala@4h.fi)

- Oron ystävät / Oronmyllyn talkoot: [oro.talkoot@gmail.com](mailto:oro.talkoot@gmail.com)

Jos keksit vielä muita, kannattaa varmaan laittaa kaikkiin mahdollisiin tarjouspyyntöjä liikkeelle. Ehkä on katsottava tilanne ja harkittava myös kun raskaimmat pääurakat toivottavasti on saatu ratkottua, onko vielä tarpeen järjestää näitä "häntä- tai pikkutalkoita": EKVAS, Hiitolanjoki-yhdistys ja mahdollisesti myös Luonto-Liitto, jos jotain on jo osoittaa, kun leiriläiset tulevat 25.-28.5. Näillä ei kuitenkaan ratkaista pääurakoita, se on nyt tullut selväksi.

Sitten vielä työurakoiden apuvälineistä. Kiireellisimpiä ratkaistavia ovat moniin vaikeisiin siirtoihin ja kuljettamisiin liittyvä kalusto. Katselin tarkoitukseen lava-/kulejtuskärrejä ja esittäisin, että hankitaan ainakin yhdet tällaiset EKVASille ja nimenomaan Kangaskoskelle näitä urakoita avustamaan ja tulevien varalle. Jos tällaiset hankitaan, ne voisi ilmoittaa käytettävissä olevaksi tarjouspyynnössä tilaajan puolesta. Se voisi myös poistaa seuroilta yhden kynnyksen tämän erikoiskaluston suhteen.

Parhaimmat vaihtoehdot olisivat omasta mielestäni varmaankin tämän tyyppiset: [Kuljetuskärry MARK, 1000x600 mm, 400 kg | AJ Tuotteet](https://www.ajtuotteet.fi/varasto-teollisuus/vaunut-ja-kalustepyorat/kuljetusvaunut-ja-karryt/kuljetuskarryt/kuljetuskarry-17845-17843)Huom. Näihin kannattaa ostaa myös päädyt (2 kpl) mukaan, jos tilataan. Päätyjen ympärille voi ja pitääkin silti vielä sitten nikkaroida esim. kakkosnelosesta vahva kehikko (jos käytetään portaita laskettaessa betoniporsailla kuormattuna), sillä sivureunoja ei tämän tyyppisiin kärreihin yleensä ole. Vaihtoehto voisi olla myös jo valmiiksi sivulaidallinen nelipyöräkkö, etuna tällaisessa sitten myös kääntyvä kaksoispyöräkkö kuten tässä:  [Kuljetusvaunu NIGEL, 650 kg, 1500x750 mm, alastaitettavat laidat | AJ Tuotteet](https://www.ajtuotteet.fi/varasto-teollisuus/vaunut-ja-kalustepyorat/kuljetusvaunut-ja-karryt/kuljetusvaunut/kuljetusvaunu-254417-254415)  Mallissa kuitenkin arveluttaa ainakin raskaassa lastissa (jos käytetään laskettaessa) varsin ilmeisesti tuo liitoskohta pyöräkön akseliin, mikä näyttäisi olevan yllättävän heikko lenkki tässä konstruktiossa! Toisessa (edellisessä) mallissa tätä ongelmaa ei näytä olevan. Ajatus tuli myös mieleen, että jokin kehikon kanssa (tai jopa ilman tasamaalla) tällaisella kärripelillä saattaisi päästä liikuttamaan sepeliä ja puutavaraa ehkä saarekkeen sisäosissakin, jos alle laitetaan aina